b'\n_START_ARTICLE_\nNick Vujicic\n_START_SECTION_\n\xc5\xbdivljenje in delo\n_START_PARAGRAPH_\nBil je prvi otrok svojih star\xc5\xa1ev. Ko je \xc5\xa1la njegova mama med nose\xc4\x8dnostjo na ultrazvo\xc4\x8dne preglede, zdravniki niso odkrili ni\xc4\x8desar nenavadnega. Ko je po rojstvu zvedela, ni mogla sprejeti, da je to res in ga dolgo \xc4\x8dasa ni hotela vzeti v naro\xc4\x8dje. Ko je bil star le nekaj mesecev, so se vsi okoli njega zaskrbljeno spra\xc5\xa1evali kak\xc5\xa1no \xc5\xbeivljenje bo imel, ko bo odrasel. Leta 1990 za\xc4\x8del je hoditi v osnovno \xc5\xa1olo. Bil je eden prvih invalidov vklju\xc4\x8denih v normalen u\xc4\x8dni program. V \xc5\xa1oli se ni po\xc4\x8dutil dobro, saj ga je ve\xc4\x8dina vrstnikov spra\xc5\xa1evala zakaj nima rok, zato je bil zelo \xc5\xbealosten. Kot de\xc4\x8dek je veliko no\xc4\x8di molil za roke in noge. Ko je imel 10 let je posku\xc5\xa1al narediti samomor tako, da bi se utopil v kadi. Potopil je obraz pod vodo in za\xc4\x8del od\xc5\xa1tevati. Ko je \xc5\xa1tel, se mu je pred o\xc4\x8dmi prikazala slika dru\xc5\xbeine, kako jo\xc4\x8dejo. Ni mogel zapustiti svoje dru\xc5\xbeine. Kasneje si je povrnil upanje in za\xc4\x8del z druga\xc4\x8dnim na\xc4\x8dinom \xc5\xbeivljenja. Velikokrat je skrbno razmi\xc5\xa1ljal o svoji prihodnosti, ampak je vsaki\xc4\x8d upal da ima njegovo \xc5\xbeivljenje smisel. To mu je dajalo mo\xc4\x8d. Star\xc5\xa1i so mu naro\xc4\x8dili umetne roke da bi mu olaj\xc5\xa1ali \xc5\xbeivljenje, vendar jih on ni potreboval. Osredoto\xc4\x8dil se je na svojo majhno levo nogico in z njo delal veliko stvari. Nau\xc4\x8dil se je upravljati svoj invalidski vozi\xc4\x8dek, brcal je \xc5\xbeogo in sam vstajal iz postelje. Ko je dopolnil 20 let, je diplomiral iz ra\xc4\x8dunovodstva in finan\xc4\x8dnega na\xc4\x8drtovanja na Grifit univerzi. Ker bil \xc5\xbee odli\xc4\x8den plavalec, ga ni bilo strah sprejeti izziva da bo posku\xc5\xa1al deskati na vodi. Z veliko truda in po \xc5\xa1tevilnih poskusih, mu je kon\xc4\x8dno uspelo da se je nau\xc4\x8dil deskati. Nau\xc4\x8dil se je \xc5\xa1e sam vzeti kozarec vode, sam se je po\xc4\x8desal in si umil zobe. Uporablja ra\xc4\x8dunalnik in mobilni telefon. Premagal je svoje telesne omejitve in zdaj \xc5\xbeivi samostojno, bogato, izpopolnjeno \xc5\xbeivljenje brez omejitev. Danes je sre\xc4\x8dno poro\xc4\x8den in z \xc5\xbeeno ter sinom \xc5\xbeivi v Kaliforniji.\n_START_SECTION_\nMediji\n_START_PARAGRAPH_\nNick je vodja dobrodelne organizacije \xc5\xbdivljenje brez okon\xc4\x8din , ki pomaga invalidom. Poleg knjige \xc5\xbdivljenje brez omejitev , je izdal \xc5\xa1e DVD \xe2\x80\x98No arms, no legs, no worries\xe2\x80\x99. Igral je glavno vlogo v filmu The butterfly circus.\n_START_SECTION_\nGovori\n_START_PARAGRAPH_\nGovoril je velikem \xc5\xa1tevilu ljudi v cerkvah in \xc5\xa1olah in je svoj namen videl v tem da pomaga drugim. Potuje po svetu in s svojim govorom navdihuje ljudi, govori o smislu in namenu \xc5\xbeivljenja. Govoril je v ve\xc4\x8d kod 54 dr\xc5\xbeavah po svetu, poslu\xc5\xa1alo pa ga je ve\xc4\x8d milijonov ljudi. Slovenijo je obiskal in v njej govoril dvakrat.'